  Виталий Пронин Москвае Кайгырон борддор лэсьтон вылысь Удмуртия изъёс келяз. Со сярысь ивортэ иворъёсъя «Удмуртия» агентство.Мемориаллэн авторез малпаз вал, ужаз кунмылэн пӧртэм сэрегъёсысьтыз изъёсты кутоз шуыса. Но соос луыны кулэ политической репрессиосын герӟаськем интыосысь: кытын калыкез ыбылӥзы, репрессированнойёслы лагерьёс вал, озьы ик со улосъёсысь, кытысь трос калыкез депортировать каризы.Тодады вайытом, Кайгырон борддор Москваын усьтӥськоз туэ 30-тӥ октябре -  политической репрессиос улэ шедемъёсты буре ваён нуналэ. Мемориаллэн авторез - тодмо скульптор, Россиысь калык суредась Георгий Франгулян.Елена Рябина  